Diari Oficial de la Generalitat Valenciana


Sumari del DOGV 8589, del 11-07-2019 (2019/7029)

RESOLUCIÓ de 5 de juliol de 2019, del director de l'Agència Valenciana de Seguretat i Resposta a les Emergències, per la qual es convoquen, per a l'any 2019, subvencions per al finançament de les despeses derivades de l'adquisició de mitjans materials destinats als ajuntaments de la Comunitat Valenciana que disposen de cos de policia local.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8589

Data del DOGV
:   11-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7029


Data del document
:   05-07-2019

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de juliol de 2019, del director de l'Agència Valenciana de Seguretat i Resposta a les Emergències, per la qual es convoquen, per a l'any 2019, subvencions per al finançament de les despeses derivades de l'adquisició de mitjans materials destinats als ajuntaments de la Comunitat Valenciana que disposen de cos de policia local. [2019/7029]  
  
Mitjançant el Decret 29/2018, de 25 d'octubre, del president de la Generalitat, s'estableixen i aproven les bases reguladores de subvencions per al finançament de les despeses de mitjans materials destinats als ajuntaments de la Comunitat Valenciana que disposen de cos de policia local (DOGV 8419, 08.11.2018).  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar, per a l'exercici 2019, les subvencions per al finançament de les despeses derivades de l'adquisició de mitjans materials destinats als ajuntaments de la Comunitat Valenciana, amb població fins als 50.000 habitants, que disposen de cos de policia local, les bases reguladores de les quals han sigut aprovades pel Decret 29/2018, de 25 d'octubre, del president de la Generalitat.  
En 2019 seran subvencionables les despeses que a continuació es detallen, efectuades durant el període comprés entre l'1 de gener de 2019 i el dia de finalització del termini de presentació de sol·licituds.  
A) Despeses realitzades en l'adquisició d'una o més unitats de jupetins antibales.  
B) Despeses realitzades en l'adquisició d'una o més unitats de dispositius RPAS (drons), per a ús en les funcions de policia.  
  
Segon. Condicions de concessió de les ajudes  
1. La concessió de les subvencions s'efectuarà en règim de concurrència competitiva.  
2. Els beneficiaris d'aquestes subvencions estaran subjectes a les obligacions derivades del contingut de les bases reguladores de la present subvenció, de la resolució de concessió de les subvencions i, en general, de la normativa vigent que els siga aplicable.  
  
Tercer. Finançament de les ajudes  
La quantia de l'import global màxim destinat a finançar les subvencions objecte de la present convocatòria puja a 500.000 - (cinc-cents mil euros) a càrrec del capítol VII, línia de subvenció S7263000, del programa 222.10, Seguretat pública: policia de la Generalitat i policia local, del pressupost de l'Agència Valenciana de Seguretat i Resposta a les Emergències per a l'exercici 2019.  
D'aquesta quantitat es destinaran:  
- 200.000 euros per a subvencionar les despeses realitzades en la compra de jupetins antibales.  
- 300.000 per a subvencionar les despeses realitzades en la compra de dispositius RPAS (drons).  
Si, una vegada concedit el total de les subvencions sol·licitades per a un dels mitjans materials subvencionables, hi haguera encara crèdit disponible, aquest es podrà utilitzar per a subvencionar l'altre mitjà material la despesa del qual és també subvencionable.  
  
Quart. Percentatge màxim de subvenció  
D'acord amb el que s'ha establit en l'article 4.2 de les bases reguladores d'aquesta subvenció, el percentatge màxim de subvenció s'estableix d'acord amb el nombre d'habitants dels municipis amb cos de policia local, de la manera següent:  
Per a municipis:  
Fins a 20.000 habitants: 75 %.  
Amb més de 20.000 habitants i fins a 50.000: 50 %.  
  
  
  
Cinqué. Presentació de sol·licituds i termini  
1. Cada entitat pot presentar una única sol·licitud a aquesta convocatòria de subvencions.  
2. Les sol·licituds s'han de presentar en el termini de tres mesos a comptar des de l'endemà de la publicació d'aquesta convocatòria en el Diari Oficial de la Generalitat Valenciana. L'incompliment del mencionat termini donarà lloc a l'exclusió de la convocatòria.  
3. La presentació de la sol·licitud significa la plena acceptació del que es disposa en el Decret 29/2018 i en aquesta resolució de convocatòria.  
4. Les sol·licituds de subvenció s'han de presentar per via telemàtica, segons el model normalitzat, que estarà accessible en la seu electrònica de la Generalitat http://www.gva.es/es/inicio/procedimientos'id\_proc=19049, i dirigir, acompanyades de la documentació requerida, a l'Agència Valenciana de Seguretat i Resposta a les Emergències.  
5. La sol·licitud s'ha de presentar firmada per la persona titular de l'alcaldia o per qui, telemàticament, tinga la representació de l'ajuntament. Juntament amb la sol·licitud s'ha de presentar la documentació següent:  
a) Còpia de la factura o factures del material adquirit durant el període de temps comprés entre l'1 de gener de l'any de la convocatòria i el dia de finalització del termini de presentació de sol·licituds.  
b) Còpia del rebut acreditatiu del pagament de la factura o factures o el justificant bancari d'aquest, que s'ha d'haver fet efectiu durant el període mencionat anteriorment.  
c) Domiciliació bancària segons model normalitzat que figura en el portal de la Generalitat www.gva.es, excepte si s'ha presentat anteriorment en altres procediments de concessió d'ajudes de l'Agència Valenciana de Seguretat i Resposta a les Emergències i no ha experimentat variació.  
d) Declaració responsable de no estar incursos en les prohibicions que s'estableixen en l'article 13.2, de la Llei 38/2003, de 17 de novembre, general de subvencions.  
e) Certificat expedit pel secretari o secretària de l'ajuntament, acreditatiu de no haver obtingut ni sol·licitat qualssevol altres ajudes per a l'adquisició dels mitjans materials objecte de la subvenció sol·licitada o, en cas contrari, indicació de l'ajuda obtinguda o sol·licitada, amb indicació de l'import i l'entitat concedent.  
f) Certificat acreditatiu d'estar al corrent en l'obligació de rendició de comptes anuals davant la Sindicatura de Comptes.  
  
Sisé. Criteris de valoració de les sol·licituds  
1. Per a l'avaluació de les sol·licituds es tindran en consideració totes aquelles presentades dins del termini i en la forma corresponent.  
2. Per a cada una de les despeses subvencionables, si la suma total de les quantitats sol·licitades no supera l'import global màxim de la subvenció, aquesta s'atorgarà d'acord amb les quantitats sol·licitades, i no podrà excedir del valor màxim fixat en l'apartat tercer d'aquesta convocatòria.  
3. Igualment, si la suma de les quantitats sol·licitades excedeix l'import global màxim de la subvenció, la comissió acordarà una reducció de les ajudes corresponents als ajuntaments que hagen acreditat l'adquisició dels mitjans materials subvencionable amb un cost unitari superior en un 30 % a la mitjana del cost unitari dels adquirits pel conjunt d'ajuntaments participants en la convocatòria. Aquesta reducció s'efectuarà prenent com a quantia màxima de l'ajuda la que resultaria en cada cas si el cost unitari no haguera excedit l'esmentat 30 % respecte a la mitjana.  
  
4. Si, una vegada efectuada la reducció de les ajudes prevista en el punt anterior, persisteix l'excés sobre l'import global màxim de la subvenció, aquesta es distribuirà entre les entitats sol·licitants d'acord amb els criteris següents:  
a) En primer lloc, es concediran les ajudes corresponents als municipis de menys de 20.000 habitants, d'acord amb els imports sol·licitats i amb les reduccions que, si és el cas, corresponga. Si la suma d'aquestes ajudes supera l'import global de la subvenció, es procedirà al prorrateig del dit import entre les entitats d'aquest grup de municipis, i es desestimaran les sol·licituds dels municipis de més de 20.000 habitants.  
  
b) Si la suma de les ajudes reconegudes als municipis de menys de 20.000 habitants no supera la suma global màxima de la subvenció, l'import que, si és el cas, reste fins a la quantia global màxima de la subvenció es prorratejarà entre els municipis de més de 20.000 habitants, d'acord amb els imports sol·licitats i amb les reduccions que, si és el cas, corresponguen.  
No obstant això, no s'atorgaran ajudes quan l'import resultant de la prorrata siga inferior a l'import subvencionable per a la compra d'un únic jupetí antibales d'acord amb el preu mitjà unitari dels jupetins adquirits pel conjunt dels ajuntaments participants en la convocatòria; per al cas dels drons, no s'atorgaran ajudes quan l'import resultant de la prorrata siga inferior a 600 euros.  
  
Seté. Ordenació i instrucció  
1. L'òrgan encarregat de l'ordenació i instrucció del procediment és l'Agència Valenciana de Seguretat i Resposta a les Emergències que, en qualsevol moment del procediment podrà, d'ofici, acordar totes les actuacions necessàries per a la determinació, coneixement i comprovació de les dades en virtut de les quals s'ha de pronunciar la resolució.  
  
2. La comprovació de l'existència de dades no ajustades a la realitat podrà comportar, en funció de la seua transcendència, la denegació de la subvenció sol·licitada, la pèrdua del dret al cobrament o el reintegrament, sense perjudici de les restants responsabilitats que pogueren derivar-se de la dita circumstància.  
  
Huité. Resolució i notificació  
1. L'òrgan competent per a la resolució del procediment és la persona titular de la Direcció de l'Agència Valenciana de Seguretat i Resposta a les Emergències.  
2. El termini màxim per a resoldre les sol·licituds i procedir a la publicació de la resolució de concessió serà d'un mes, comptat des de la data de finalització del termini per a la presentació de les sol·licituds, transcorregut el qual sense que s'haja dictat una resolució expressa, s'entendran aquelles desestimades, de conformitat amb l'article 25 de la Llei 39/2015, d'1 d'octubre, del procediment administratiu comú de les administracions públiques.  
La resolució per la qual es concedisquen o deneguen les subvencions es publicarà en el Diari Oficial de la Generalitat Valenciana, d'acord amb el que s'ha establit en l'article 45.1.b de la Llei 39/2015.  
3. Contra aquesta resolució, que posa fi a la via administrativa, es pot interposar potestativament un recurs de reposició davant del mateix òrgan que ha dictat l'acte en el termini d'un mes comptat de l'endemà de la publicació, de conformitat amb el que s'ha previst en els articles 123 i 124 de la Llei 39/2015, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats de l'endemà de la publicació, de conformitat amb el que s'ha establit en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
Nové. Notificació de tràmits pendents  
Els tràmits pendents de formalitzar en el present procediment seran notificats individualment a cada corporació interessada i, si és el cas, publicats en el Diari Oficial de la Generalitat Valenciana, d'acord amb el que s'ha disposat en la Llei 39/2015 i en la Llei 38/2003, de 17 de novembre, general de subvencions.  
  
Desé. Règim de lliurament de pagament  
El pagament de les subvencions es realitzarà en pagament únic, després de la justificació de la despesa realitzada, mitjançant una transferència bancària al compte designat per l'entitat beneficiària en la sol·licitud.  
  
Onzé. Justificació de la subvenció  
Per a efectuar el pagament, les entitats beneficiàries de la subvenció s'han d'ajustar als requisits i les formes d'acreditació establits en els articles 30 i 31 de la Llei 38/2003, així com en l'article 169 de la Llei 1/2015 i, en tot cas, han de presentar la documentació següent:  
  
a) Original de les factures de la despesa efectuada.  
b) Justificants de pagament de les despeses efectuades.  
En tot cas, es requereix l'aportació dels documents acreditatius d'haver-ne realitzat el pagament. Com a regla general, per a acreditar la realització del pagament el sistema recomanat és la transferència bancària, cas en el qual s'ha d'adjuntar a la factura el corresponent justificant de pagament bancari (cartilla, extracte bancari, moviment bancari). El pagament s'ha de realitzar sempre a càrrec d'un compte de l'entitat beneficiària de la subvenció, i no es poden subvencionar pagaments realitzats a càrrec de comptes el titular dels quals no siga l'entitat.  
Quan, excepcionalment, el pagament de la factura s'haja fet mitjançant entrega en efectiu, s'ha d'aportar un rebut en què conste que a l'emissor se li ha satisfet l'import, amb identificació de la factura a què correspon. A més, s'ha d'aportar un certificat signat pel secretari i el tresorer, amb el vistiplau del president de l'entitat, en què es determine aquesta circumstància, en què es faça constar que aquestes despeses han sigut realitzades per l'entitat a càrrec de la subvenció concedida, i on se'n detalle l'origen i els conceptes a què corresponen.  
  
Si es realitza mitjançant taló o xec, s'ha d'aportar, a més fotocòpia d'aquest, i igualment extracte o moviment bancari que acredite que el destinatari l'ha fet efectiu.  
  
Contra aquesta resolució, que posa fi a la via administrativa, les persones interessades poden interposar, potestativament, un recurs de reposició davant del mateix òrgan que l'ha dictada, en el termini d'un mes comptat de l'endemà de la publicació, de conformitat amb el que s'ha previst en els articles 123 i 124 de la Llei 39/2015, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats de l'endemà de la publicació, de conformitat amb el que s'ha establit en els articles 10.1. i 46.1 de la Llei 29/1998.  
  
València, 5 de juliol de 2019.- El director de l'Agència Valenciana de Seguretat i Resposta a les Emergències: José María Ángel Batalla.